jkorsvik/nowiki_second_scrape_merged huggingface dataset:
David Robinson

David Maurice Robinson (født 6. august 1965) er en tidligere basketballspiller fra USA.
Robinson spilte i NBA for San Antonio Spurs mellom 1989 og 2003. Til å være så høy (216 cm) var han ekstremt bevegelig og rask, noe som gjorde det mulig for ham både å velges til årets forsvarsspiller (i 1992) og å være NBAs toppskårer (i 1994, såvidt foran Shaquille O'Neal).
Han var også med på det amerikanske OL-laget («Dream Team») i 1992 og 1996.


== Meritter ==
NBA-mester 2 ganger: 1999, 2003
Mest verdifulle spiller i NBA én gang: 1995
OL 1992  Barcelona: Gull i basketball med USA
OL 1996  Atlanta: Gull i basketball med USA


== Referanser ==


== Eksterne lenker ==
(en) David Robinson – kategori av bilder, video eller lyd på Commons 
(en) David Robinson på Internet Movie Database 
(en) David Robinson hos The Movie Database 
(de) David Robinson – Munzinger Sportsarchiv 
(en) David Robinson – Olympedia 
(en) David Robinson – Sports-Reference (OL-resultater – arkivert) 
(en) David Robinson – FIBA 
(en) David Robinson – eurobasket.com 
(en) David Robinson – Basketball-Reference.com
Robin Finck

Robin Finck (født 7. november 1971 i Park Ridge i New Jersey i USA) er en amerikansk musiker som har spilt i rockeband som Nine Inch Nails og Guns N' Roses. 
Finck er en av få musikere som har spilt i to forskjellige band som har kommet på VH1s liste «100 Greatest Artists of Hard Rock»" (100 største hard rock-artister). Nine Inch Nails var rangert som nr. 43 og Guns N' Roses nr. 9.
Finck vokste opp i Marietta i Georgia og spilte i flere band i Atlanta-områder gjennom og etter high school. Han begynte å spille i Nine Inch Nails som del av deres turneband i 1993. Etter denne turneen begynte han å spille for sirkusgruppen Cirque du Soleil. I 1997 begynte han å spille i Guns N' Roses og skrev en toårs-kontrakt med dem. Da disse to årene var over, var albumet de hadde startet på fortsatt langt fra ferdig, og Finck begynte igjen å spille i Nine Inch Nails, som igjen skulle på turne. Kort etter turneen var over, sent i år 2000, begynte han igjen å spille med Guns N' Roses og turnerte med dem frem til 2002. Han turnerte og med Guns N' Roses i Oslo 2006.


== Eksterne lenker ==
Offisielt nettsted 
(en) Robin Finck – kategori av bilder, video eller lyd på Commons 
(en) Robin Finck på Internet Movie Database 
(en) Robin Finck hos The Movie Database 
(en) Robin Finck på Discogs 
(en) Robin Finck på MusicBrainz 
(en) Robin Finck på Last.fm 
(en) Robin Finck på Last.fm 
(en) Robin Finck på AllMusic 
Robin Finck på Twitter 
Robin Finck på Facebook 
Robin Finck på Instagram
Dizzy Reed

Darren Reed (født 18. juni 1963), bedre kjent Dizzy Reed, er keyboardist for rockebandet Guns N' Roses. Han ble født i Hinsdale, Illinois, USA, og har vært medlem av Guns N' Roses siden 1990. Han startet også gruppen The Wild og er i tillegg keyboardist og vokalist i bandet Hookers & Blow. Han har vært gift med forfatteren og læreren Lisa i nesten 15 år, og de har to barn sammen.
I 2012 ble han innlemmet i Rock and Roll Hall of Fame som medlem av Guns N' Roses.


== Eksterne lenker ==
(en) Offisielt nettsted 
(en) Dizzy Reed – kategori av bilder, video eller lyd på Commons 
(en) Dizzy Reed på Internet Movie Database 
(en) Dizzy Reed hos The Movie Database 
(en) Dizzy Reed på Discogs 
(en) Dizzy Reed på MusicBrainz 
(en) Dizzy Reed på Encyclopaedia Metallum 
(en) Dizzy Reed på Songkick 
(en) Dizzy Reed på Last.fm 
(en) Dizzy Reed på Last.fm 
(en) Dizzy Reed på Genius — sangtekster 
(en) Dizzy Reed på AllMusic
AR-15

AR-15 (ArmaLite-15) er et gevær fra USA som er basert på 7,62 mm AR-10, designet rundt 1957 av Eugene Stoner hos Armalite. 
AR-15 er en videreutvikling av AR-10, og ble i utgangspunktet laget for å bruke 5,56 × 45 mm NATO-ammunisjon, men i dag finnes det versjoner i mange forskjellige kaliber, og nedre låsekasse vil ofte være merket ¨CAL. MULTI¨ og kan anses som et systemvåpen. Våpenet bruker i de fleste versjoner STANAG magasiner. Den originale AR-15 var i utgangspunktet et automatgevær. Colt kjøpte rettighetene i 1959. En modifisert utgave av AR-15 ble godkjent og 85 000 stk bestilt til US Army i november 1963, under modellnavnet XM16E1. USAs forsvar tok etter hvert modifiserte varianter av AR-15 designet i bruk som sitt standard automatgevær under flere navn, det mest kjente er M16. Colt fortsatte å bruke navnet AR-15, men da som halvautomatisk rifle for sivil bruk i salg fra 1964.  
AR-15 benytter direkte støtgassystem som er en type gassoperasjon for et skytevåpen som leder gass fra en avfyrt patron indirekte (gjennom løpet, gjennom en gassblokk og deretter gjennom et gassrør) inn i boltholderen eller glideenheten for automatisk å kaste ut tomhylse og sette ny patron i kammeret. Skytevåpen som bruker direkte støt, er teoretisk lettere, mer nøyaktige og rimeligere enn skytevåpen som bruker renere og kjøligere gassstempelsystemer, som man eksempelvis finner i HK416, som også er basert på AR-15 designet.  
AR-15 er i dag en moderne sportsrifle. AR-15-kloner produseres av flere produsenter og brukes av sivile til skytesport og jakt samt politi i noen land. Navnet AR-15 er opphavsbeskyttet og tilhører Colt, derfor har kloner laget av andre fabrikanter, andre navn. I Norge kan man erverve AR 15 til sport hvis man er medlem i forbundene DSSN eller NROF. Våpenet er ikke godkjent til jakt som halvautomatisk, men det finnes både pumpe og rett trekker utgaver som er lovlige til jakt, et eksempel på disse er Schmeisser SP15.


== Eksterne lenker ==
(en) AR-15 – kategori av bilder, video eller lyd på Commons 
(en) AR-15 – galleri av bilder, video eller lyd på Commons 
Modern Firearms article Arkivert 6. februar 2010 hos Wayback Machine.
Eugene Stoner AR15
Terminal Ballistics of AR15
Comparison of internal AR15 and M16 parts
Peristyl

Peristyl av gresk peri, omkring og stylos, søyle er: 

et åpent rom, gårdsrom inne i en bygning som er omgitt av en søylegang.
en sammenhengende søylegang rundt en bygning et eksempel er søylegangen rundt et  klassisk tempel.


== Litteratur ==
Ahlstrand, Jan Torsten.; Arkitekturtermer. Lund: Studentlitteratur, 1976, ISBN 91-44-02852-0


== Eksterne lenker ==
Rekonstruksjon av Peristyl
Herr Nilsson

«Herr Nilsson» (svensk:Herr Nilsson) er Pippi Langstrømpes tamme ape; og forekommer i Astrid Lindgren barnebøker om Pippi.Den lille apen går i klær og bor sammen med Pippi og hesten «Lille gubben» i Villa «Utsikten» (Villa Villekulla). I filmene om Pippi Langstrømpe er «Nilsen» en ekornape.


== Referanser ==
Metropolis (album)

Metropolis er et musikkalbum av den norske gruppen Seigmen, og ble utgitt i oktober 1995. Etter utgivelsen ble albumet, med noen få forandringer, gitt ut med engelske tekster i 1996 som Metropolis - The Grandmaster Recordings.
Albumet er Seigmens største kommersielle suksess, og var nær ved å selge til platina. Albumets første singel, «Metropolis», solgte til platina med god margin. Også «Slaver av Solen» ble utgitt som singel. Albumet lå i 20 uker på VG-lista, og nådde 1.-plass.Metropolis ble spilt inn i Los Angeles i juli og august 1995, hovedsakelig i studioet Grandmaster Recorders. Det ble produsert av Sylvia Massy.
Bassisten Kim Ljung har vokalen i sangen «Sort disippel», noe som gjør at Metropolis er det første Seigmenalbumet der Ljung synger.
Omslagsbildet til albumet viser er fra den tyske Fritz Lang-filmen Metropolis fra 1927.


== Sporliste ==
«Metropolis» – 6:13
«Regn» – 4:16
«Slaver av Solen» – 4:43
«Rød himmel» – 3:06
«Epilog» – 3:01
«Bayon» – 5:28
«Circus» – 2:58
«Sort disippel» – 6:06
«Juvel» – 4:50
«Nihil» – 5:05
«Nemesis» – 11:46


== Medvirkende ==
Alex Møklebust – Vokal, piano
Sverre Økshoff – Gitar
Noralf Ronthi – Trommer
Marius Roth – Gitar
Kim Ljung – Bass
Erik Ljunggren – Programmering
Sylvia Massy – produsent, rørklokker («Circus»)


== Referanser ==


== Eksterne lenker ==
(en) Metropolis på Discogs 
(en) Metropolis på MusicBrainz
Recording Industry Association of America

Recording Industry Association of America (RIAA) er en bransjeforening for plateindustrien i USA. I løpet av 2000-tallet har RIAA vært mye i mediene i forbindelse med sitt arbeid mot illegal deling av opphavsrettbeskyttet musikk over Internett. På 1980-tallet hadde de en profilert kampanje mot piratkopiering av musikkassetter. Begge disse kampanjene har møtt utstrakt kritikk.
RIAA ble opprinnelig stiftet i 1952 for å administrere en teknisk spesifikasjon for frekvensdynamikk ved avspilling av vinylplater med grammofon. De har fortsatt å engasjere seg i tekniske standarder for senere systemer, inkludert magnetbånd, musikkassetter, digitale musikkassetter, CD-er og programvare. Foreningen deltar også i innsamling, administrasjon og distribusjon av musikklisenser og royalty-penger, og er det offisielle organet som sertifiserer gull- og platinaplater i USA.
RIAAs uttalte målsetning er å beskytte opphavsretten til sine medlemmer verden rundt, talefriheten til utøvende kunstnere, forske på musikkindustrien, og overvåke og granske relevante lover, regler og politikk.Foreningens leder siden 2003 er Mitch Bainwol.  Ledelsen består ellers av et styre på 27 medlemmer, fra de forskjellige plateselskapene.


== Kontroverser ==
Et av virkemidlene RIAA har tatt i bruk i sin kamp mot ulovlig fildeling over internett er søksmål. Dette har ført til at foreningen i løpet av 2006 har truet med eller gjennomført over 20 000 søksmål mot privatpersoner de mener har brutt opphavsretten.RIAA er en lite populær organisasjon i en rekke miljøer, noe som bl.a. kom til uttrykk i at foreningen i 2007 ble kåret til Amerikas verste selskap i en uoffisiell spørreundersøkelse på nettsiden The Consumerist.


== Lignende organisasjoner ==
MPAA er en bransjeforening for filmindustrien i USA.
IFPI er en internasjonal bransjeforening for plate- og filmbransjen, med over 1450 medlemmer i 75 land.
BPI er en britisk bransjeforening for platebransjen.


== Referanser ==


== Eksterne lenker ==
(en) Offisielt nettsted 
(en) Recording Industry Association of America – kategori av bilder, video eller lyd på Commons  (engelsk)
RIAA Radar – Sjekk hvilke musikkutgivelser som er gitt ut av et plateselskap som samarbeider med RIAA (engelsk)
Ingrid Nordby

Ingrid Jonassen Nordby (født 1. desember 1980) er en norsk skuespillerinne og filmprodusent.
Nordby var tidligere kjent for rollen som Benedicte Brubak i såpeserien Hotel Cæsar på TV 2, en rolle hun hadde fra februar 2000 til januar 2008.
Hun har utover dette medvirket i kortfilmen Hjem til jul fra 2000. Sommeren 2007 var hun programleder for P4s Sommerturné, og samme år arbeidet hun også med kanalens morgensendinger.
Nordby har studert produsentlinjen på Den norske filmskolen på Lillehammer, 2007-2010.


== Eksterne lenker ==
(en) Ingrid Nordby på Internet Movie Database 
(en) Ingrid Nordby hos The Movie Database
Tessera

Tessera eller tessella (fra gammelgresk τέσσαρες téssares, «fire» (4) og derfra til latin tessera «kube/terning», flertall tesserae)  er et lite, vanligvis terningformet stykke av glass, marmor eller andre steinsorter, gull eller sølv, som er brukt i mosaikker. Slike mosaikker har gjennom årtusener vært brukt i ulike kulturer til å utsmykke store gulvflater og veggflater.
Framstilling og bruk av tessera i farget glass og gull nådde et høydepunkt i den bysantiske kulturen. Fremdeles kan man se framragende eksempler på bysantiske tessera-utsmykninger i blant annet Istanbul og i Ravenna.

		


== Se også ==
tessellering


== Eksterne lenker ==
(en) Tessera – kategori av bilder, video eller lyd på Commons
Aksel Støren Aschjem

Aksel Støren Aschjem (født 16. september 1989) spilte rollen som Egon Olsen i serien Olsenbanden Jr. og i to av filmene. Han er bror til Sofie Støren Aschjem.  Etter Olsenbanden jr. fant han ut at skuespiller ikke var det han ønsket å satse på og jobber som tømrer og byggeleder. Han har også to barn.


== Filmografi ==
2001: Olsenbanden jr. første kupp (TV serie/julekalender)
2003: Olsenbanden jr. går under vann (spillefilm)
2004: Olsenbanden jr. på Rocker'n (spillefilm)


== Referanser ==


== Eksterne lenker ==
(en) Aksel Støren Aschjem på Internet Movie Database 
(en) Aksel Støren Aschjem hos The Movie Database
St. Galler Tagblatt

St. Galler Tagblatt (ofte omtalt som «Tagblatt») er med et opplag på 106 101 (2005) den største dagsavisen i det østlige Sveits. Avisen utgis av St. Galler Tagblatt AG, som overveiende eies av Neue Zürcher Zeitung (70 %) og Publicitas AG (25 %).
Avisen ble første gang publisert i  1839 Tagblatt der Stadt St. Gallen. Dagens navn stammer fra 1910. Avisens sjefredaktør er Gottlieb F. Höpli. Avisforlagets direktør er Daniel Ehrat.


== Eksterne lenker ==
St. Galler Tagblatt
Nedalshytta

Nedalshytta er en turisthytte i Sylan i Tydal kommune i Trøndelag. 
Hytta drives av Trondhjems Turistforening og ligger i sørøstenden av Nesjøen og har merkede ruter til Stugudal, Storerikvollen og Sylarnas Fjällstation.  
Den nåværende Nedalshytta ble oppført i 1971, og erstattet da den gamle Nedalshytta som ble lagt under vann ved oppdemmingen av Nesjøen. Den ligger ved foten av Storsylen, og det årlige motbakkeløpet Storsylen opp går herfra. 


== Historie ==
Den gamle Nedalshytta hadde opprinnelig 34 senger, men ble ombygget og utvidet under ledelse av arkitekt Roar Tønseth. Den ombygde gamlehytta stod ferdig med 52 senger i 1948.


== Referanser ==


== Eksterne lenker ==
Ut.nos side om Nedalshytta
Odd Bjørkli: Nedalens historie
AT&T Classic

AT&T Classic var en golfturnering som ble spilt årlig på PGA-touren til og med 2008 på TPC at Sugarloaf i Duluth i Georgia. Banen, som er 6669 meter lang, par 72, var den første som Greg Norman designet på amerikansk jord. Turneringen ble vanligvis avholdt i mars–april, og har tidligere hett BellSouth Classic, Atlanta Open, Atlanta Invitational, Atlanta Classic, Georgia-Pacific Atlanta Golf Classic og BellSouth Atlanta Golf Classic før den i 2007 tok sitt endelige navn. Turneringen ble første gang arrangert i 1934, men den ble fast på PGA-touren først i 1967.


== Tidligere vinnere ==


== Eksterne lenker ==
(en) Offisielt nettsted 
Informasjon om turneringen på PGATOUR.com
Informasjon om banen på TPC.com
J. B. Holmes

John B. Holmes (født 26. april 1982 i Campbellsville i Kentucky) er en amerikansk golfspiller. Han var nykommer på PGA-touren 2006, etter å ha vunnet kvalifiseringen i desember året f.


== Meritter ==


=== Seire på PGA-touren ===
2008: FBR Open
2006: FBR Open


=== Ryder Cup ===
2008


== Referanser ==


== Eksterne lenker ==
Offisielt nettsted 
(en) John B. Holmes – PGA-touren 
(en) John B. Holmes – Japantouren 
(en) John B. Holmes – Verdensrankingen
John Holmes

John Curtis Holmes (født 8. august 1944, død 13. mars 1988) var en amerikansk pornostjerne som kjent for lengden på sin penis.
Han medvirket i hundrevis av filmer, hadde sex med tusenvis av kvinner, ble verdenskjent og oppnådde kortvarig berømmelse. I en rekke av filmene spiller han den karatesparkende privatdetektiv Johnny Wadd som ender opp med å ha sex.
Bak kulissene ble Holmes involvert i både narkotika og kriminalitet, og det gikk nedover inntil han døde av aids.
I kriminalfilmen Wonderland (2003) framstilles John Holmes av Val Kilmer. Filmen bygger på en virkelig kriminalsak, men Holmes ble aldri dømt, og hans rolle i saken er usikker.


== Referanser ==


== Litteratur ==
Holmes, John C. (1988): Porn King – The Autobiography of John C. Holmes, Johnny Wadd Publications, USA
Barbano, Nicolas (1999): Verdens 25 hotteste pornostjerner, Rosinante, Danmark


== Eksterne lenker ==
(en) John Holmes på Internet Movie Database 
(en) John Holmes hos The Movie Database 
(en) John Holmes på Adult Film Database 
(en) John Holmes på Internet Adult Film Database
Henrik Stenson

Henrik Olof Stenson (født 5. april 1976) er en svensk profesjonell golfspiller. I 2016 ble han den første nordiske vinneren av en majortittel for menn, da han vant The Open Championship.Han ble profesjonell i 1998, og kvalifiserte seg til Europatouren i 2000. Dette året spilte han både på Challenge Tour og Europatouren.  På Europatouren gikk det ikke så bra, en 159.-plass på pengelisten, men på Challenge Tour vant han tre turneringer, noe som førte ham helt til topps på den tourens pengeliste. 
I 2013 vant han som første spiller både Fedexcupen sammenlagt på PGA-touren i USA og pengelista på Europatouren (Race to Dubai). I mai 2014 var han en periode rangert som nummer to på verdensrankingen.
Han tok sølv under Sommer-OL 2016.


== Meritter ==


=== Seire på PGA-touren ===
2007: WGC–Accenture Match Play Championship
2009: The Players Championship
2013: Deutsche Bank Championship, The Tour Championship
2016: The Open Championship
2017: Wyndham Championship


=== Seire på Europatouren ===
2001: Benson and Hedges International Open
2004: The Heritage
2006: The Commercial Bank Qatar Masters, BMW International Open
2007: Dubai Desert Classic, WGC–Accenture Match Play Championship
2012: South African Open Championship
2013: DP World Tour Championship, Dubai
2014: DP World Tour Championship, Dubai
2016: BMW International Open, The Open Championship


=== Seire på Challenge Tour ===
2000: DEXIA-BIL Luxembourg Open, Gula Sidorna Grand Prix, 2nd Cuba Challenge Tour Grand Final


=== Andre seire ===
2008: Omega Mission Hills World Cup (med Robert Karlsson), Nedbank Golf Challenge
2019: Hero World Challenge


=== Seire som amatør ===
1996–1997: Greek Amateur Open Stroke Play Championship
Det italienske amatørmesterskapet


== Ryder Cup ==
2006, 2008, 2014, 2016, 2018


== Referanser ==


== Eksterne lenker ==
(en) Offisielt nettsted 
(en) Henrik Stenson – kategori av bilder, video eller lyd på Commons 
(de) Henrik Stenson – Munzinger Sportsarchiv 
(en) Henrik Stenson – Olympics.com 
(en) Henrik Stenson – Olympic.org 
(en) Henrik Stenson – Olympedia 
(en) Henrik Stenson – Sports-Reference (OL-resultater – arkivert) 
(sv) Henrik Stenson – Sveriges olympiske komité 
(en) Henrik Stenson – PGA-touren 
(en) Henrik Stenson – Europatouren 
(en) Henrik Stenson – Japantouren 
(en) Henrik Stenson – Verdensrankingen 
Henrik Stenson på Twitter 
Henrik Stenson på Facebook 
Henrik Stenson på Instagram
Veggmaleri

Et veggmaleri er alle former for maleri som er malt direkte på mur eller vegg.


== Se også ==
Fasade
Frise
Fresko
Graffiti
Kalkmaleri
Relieff
Sgrafitto
Trompe l'oeil
«Sleipner» (kanonbåt) (1878–1935)

Kanonbåten «Sleipner» er kalt marinens første, moderne, havgående krigsfartøy. Båten ble sjøsatt 20. mai 1878. Skipet var byggenummer 56 fra Carljohansværn Værft i Horten.
«Sleipner» hadde et deplasement på 720 tonn og 90 manns besetning. Båten hadde både seil (skonnertrigg) og dampmaskin og kunne med full seilføring + maskin gjøre opptil 13,4 knops fart. For maskin alene var toppfarten 12,7 knop.
Hovedbestykningen var 

1 26 cm bakladekanon,
1 15 cm bakladekanon og
1 undervanns baugrør for Whitehead torpedoer.«Sleipner» var det første fartøyet i marinen som var bestykket med Whiteheadtorpedoer.
«Sleipner» ble ombygd i 1900. Skonnertriggen ble fjernet. Båten ble så benyttet som kadettfartøy. Fra 1915 fungerte skipet som losjifartøy og fra 1921 til 1932 depotfartøy for Marinens flyvevesen og flyveskole. Skipet ble utrangert og hugget opp i 1935. 


== Referanser ==
Kampanile

En kampanile, av italiensk campana, klokker, er et frittstående klokketårn. Som oftest står det i tilknytning til en kirke eller en katedral. Dette forekommer ganske ofte i Italia hvor ordet stammer fra.
De to mest kjente kampanilene er det skjeve tårn i Pisa og kampanilen på Markusplassen i Venezia. Kampaniler utenfor Italia er ofte modellert etter sistnevnte.
Moderne kampaniler inneholder ofte klokkespill. En del slike finnes på universitetsområder.


== Se også ==
Beffroi
Carillon
Carillon i Norge
Carillon i Danmark
Klokkespill
Klokketårn i Belgia og Frankrike
Campanologi
Støpul


== Eksterne lenker ==
Kunsthistorie.com
KNM «Sleipner» (1936)

Jageren «Sleipner» var marinens andre skip med dette navnet. Den var en torpedojager i Sleipner-klassen som ble sjøsatt fra Marinens hovedverft i Horten 7. mai 1936.
«Sleipner» var den første av seks jagere av samme klasse som ble bygd i årene fra 1936 til 1939. Denne «Sleipner-klassen» hadde et deplasement på 597 tonn, toppfart på 30 knop og 75 manns besetning. Under kampene i Norge var den utstyrt med en 40 mm Brofors kanon og to 12,7 mm Colt mitraljøser. Hovedbestykningen var 3 10 cm kanoner, torpedoer og synkeminer.
I skrogkonstruksjonen brukte verftet spesialstål og det, den gang, «nye» og vektbesparende metallet, aluminium. Lettmetall ble brukt til bro, mast og ytre skorstein, delvis også i garnering og i lugarskott.


== Felttoget i Norge i 1940 ==
«Sleipner», med Ernst Ullring som skipssjef, gjorde seg bemerket i kamp i Romsdalsfjorden i aprildagene i 1940. Den krysset siden Nordsjøen og ankom Lerwick på Shetland 26. april 1940. Mangel på ammunisjon og behov for reparasjon etter kamper i Romsdalsfjorden var bakgrunnen for at den trekk seg ut fra norsk farvann.


== Operasjoner i Storbritannia under andre verdenskrig ==
I løpet av krigen eskorterte «Sleipner» 156 konvoier langs Storbritannias østkyst inntil kommandoen ble strøket 10. mars 1944 og båten lagt i opplag. Den hadde vært i virksomhet i 1400 dager da den gikk i opplag.


== Etter andre verdenskrig ==
I mai 1945 ble «Sleipner» seilt til Norge hvor opplaget fortsatte. I 1948 ble den oppbygd til fregatt og fikk navnet KNM «Sleipner». Denne fregatten KNM «Sleipner» ble utrangert og solgt til opphugging i 1959.


== Referanser ==
Ikonostasis

En Ikonostasis (av gresk ikon «bilde» og stasis «å stå, tilstand»), på norsk ikonostase, er en billedvegg i en ortodoks kirke. Denne veggen er det mest særpregede og kanskje viktigste liturgiske delen av en ortodoks kirke.
Veggen deler kirkerommet i to. Bak ikonostasen er alterrommet (koret i vestlig tradisjon) der presten og diakonen gjør tjeneste ved alteret, og fremfor ikonostasen er kirkeskipet der de troende oppholder seg.
Denne inndelingen betyr også inndelingen mellom det himmelske og den jordiske verden (jf. ikonteologien), og røttene til den går tilbake til Tempelet i Jerusalem. Der skilte «forhenget» mellom det aller helligste og det helligste.
Selve ikonostasen vokste frem i mange etapper, men nådde sin nåværende form i Den ortodokse kirke på 1300-tallet. På Balkan var ikonostasen liten og tok ikke særlig plass, mens den i den russisk-ortodokse kirke ble stor og raget høyt i kirkerommet.
Selve ikonostasen er vanligvis utformet etter et nøye mønster. Det er som regel minst tre rader. I nederste rad er det tre dører, i midten den såkalte kongedøren. Den har gjerne bilder av evangelistene og eventuelt nattverden, og er døren som gir adgang til alteret. Mellom dørene er det som regel lokale motiver som får plass. Sidedørene gir adgang til diakonikon og prothesis. 
I den mellomste raden er normalt den viktigste delen av ikonostasen å finne. Rett over kongedøren er Deesisen (gr. forbeder) med bildet av Kristus Pantokrator (gr. allhersker). Ved siden av ham finner vi nærmest gudfødersken Maria og Johannes Døperen. Videre utover på begge sider er det erkeengler, apostler og helgener (med martyrer, undergjørere og kirkelærere).
I øverste rad finner vi ting som angår kirken (festdagene), den gamle pakt (Adam til Moses, profetene) og korsfestelsen. Øverst troner Den hellige treenighet.


== Eksterne lenker ==
(en) Iconostases – kategori av bilder, video eller lyd på Commons 
(en) Iconostasis – galleri av bilder, video eller lyd på Commons
Eli Bergsvik

Eli Bergsvik (født 1949) er en norsk pedagog og tidligere rektor ved Høgskolen i Bergen.Bergsvik overtok rektorkjedet 1. august 2003. Hun har jobbet som høgskolelektor ved Avdeling for lærerutdanning siden 1979. Hun har også arbeidet noen år som pedagogisk-psykologisk rådgiver i Bergen kommune. Hun har dessuten lang politisk erfaring fra Sosialistisk Venstreparti.


== Referanser ==